# Elektroninis katalogas

**Elektroninis katalogas** – tai viešasis bibliotekos katalogas, kuris suteikia galimybę bibliotekos skaitytojams (mokiniams, mokytojams) atlikti paiešką bibliotekos kataloge, užsakyti dokumentą bibliotekoje bei matyti formuliaro duomenis.

### Neprisijungę vartotojai gali

* atlikti paiešką;
* peržiūrėti rezultatų sąrašą;
* filtruoti paieškos rezultatus;
* matyti leidinių prieinamumą:





 , šiuo atveju užsakymas ir rezervavimas negalimas;

* peržiūrėti leidinio pilną aprašą.

### Prisijungę vartotojai papildomai gali

* užsakyti pasirinktą leidinį ar vadovėlį;
* peržiūrėti savo užsakymus;
* peržiūrėti savo rezervavimus;
* rezervuoti leidinį (atsistoti į laukiančiųjų eilę), jei visi egzemplioriai užimti;
* įkelti leidinio aprašą į mėgstamų sąrašą (įkelti į mano katalogą);
* peržiūrėti savo mėgstamų leidinių sąrašą (mano katalogą);
* peržiūrėti savo profilį;
* pasikeisti el. pašto adresą (jei profilyje jau yra el. paštas);
* pasikeisti slaptažodį (funkcija „Pamiršote slaptažodį?“, prieinama neprisijungusiems vartotojams ir turintiems savo profilyje nurodytą el. pašto adresą).

### Pirmas puslapis

* Pirmame elektroninio katalogo puslapyje atvaizduojama 30 temų, kuriomis yra daugiausia leidinių.
* Mobiliajame įrenginyje atvaizduojama 10 temų.

### Apie prisijungimą

* Prisijungimui reikalingas bilieto numeris ir slaptažodis. Bilieto numerį galite sužinoti pas mokyklos bibliotekos darbuotoją.
* Slaptažodį galite pasikeisti pasinaudojus funkcija „Pamiršote slaptažodį?“. Todėl vartotojai turi turėti el. pašto adresą. Jį vartotojo profilyje gali nurodyti mokyklos bibliotekos darbuotojas.

### Apie paiešką

* Paieška atliekama pagrindiniame ir vadovėlių kataloguose.
* Pradėjus vesti paieškos kriterijus, sistema pasiūlo automatiškai užbaigti frazę (autocomplete), taip vartotojams supaprastinamas paieškos kriterijų įvedimas.
* Paieška atliekama visuose leidinio aprašo pagrindiniuose laukuose: pavadinimas, autorius, serija, tema, ISBN/ISSN, tema, iškleidimo vieta, leidėjas, pastabos.
* Pagal nutylėjimą, paieškos rezultatai surūšiuojami pagal atitikimą, t.y. sistema automatiškai nustato labiausiai atitinkančius paieškos kriterijus ir juos pateikia viršuje.
* Kairėje pusėje pasirinkus vieną iš filtrų, pasirinktas filtras atvaizduojamas lango viršuje po paieškos lauku.
* Jei norite pamatyti visų leidinių sąrašą, į paieškos laukelį įveskite \* ir paspauskite mygtuką  arba Enter. Paieškos rezultatus galite susiaurinti filtrų, esančių kairėje pusėje, pagalba.

### Apie ledinių užsakymą

* Užsakymo metu pagal nutylėjimą nurodyta einamoji data. Jei bandote užsakyti ne darbo dieną, tuomet reikia pasirinkti artimiausią darbo dieną.
* Jei norite užsakyti daugiadalio (tominio) leidinio dalį, pilname daugiadalio leidinio apraše pasirinkite norimą dalį.
* Kūrinių ir straipsnių užsakyti negalima. Reikia užsakyti leidinį, kuriame tas kūrinys ar straipsnis yra (pilname apraše laukelis „Yra leidinyje“).
* Jei visi leidinio egzemplioriai užimti, tuomet galite leidinį rezervuoti, t.y. atsistoti į laukiančiųjų eilę. Rezervavimo metu reikės nurodyti datą (maks. 3 mėn.) iki kurios rezervavimas yra aktualus. Jei tame laikotarpyje atsilaisvins nors vienas leidinio egzempliorius, busite apie tai informuoti elektroniniu laišku.

Jei leidinys neatsilaisvins iki jūsų nurodytos datos, rezervavimas bus panaikintas automatiškai.

### Apie vadovėlių užsakymą

* Vartotojams turintiems teisę užsakyti vadovėlius per elektroninį katalogą rodomas pranešimas:



ir yra rodomas mygtukas Užsakyti.

Teises nustato mokyklos bibliotekos darbuotojas MOBIS programoje.

* Kadangi vadovėliai dažniausiai išduodami tiesiogiai tik mokytojams, todėl neprisijungusiems vartotojams ir neturintiems teisės užsakyti vadovėlių per elektroninį katalogą, prie vadovėlių rodomas pranešimas:



bei mygtukas Užsakyti nėra rodomas.

* Jei jūsų mokykloje vadovėlius gali užsakyti ne tik mokytojai, bet ir mokiniai, tuomet pakeitus elektroninio katalogo konfigūraciją, neprisijungusiems vartotojams paieškos rezultatų sąraše bus rodoma informacija:



ir yra rodomas mygtukas Užsakyti.

Pakeisti konfigūraciją gali UAB „Asseco Lietuva“ specialistai.

Galite pateikti prašymą čia: <https://www.imobis.lt/mobis-info/?page_id=184>